OpenLLM-France/wikimedia huggingface dataset:
# Kristoffer Skjerping

Kristoffer Skjerping (Bergen, 4 de maig de 1993) és un ciclista noruec, professional des del 2012.
Del seu palmarès destaca el tercer lloc al Campionat del món sub-23 en ruta disputat a Ponferrada

## Palmarès

* 2013
** Campió de Noruega en ruta sub-23
* 2014
** Vencedor d'una etapa al Tour de l'Avenir
* 2019
** 1r al Ringerike GP
** 1r a la Gylne Gutuer

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Héctor Iván Palacio Montoya

Héctor Iván Palacio Montoya (Envigado, Antioquia, 12 de maig de 1969) fou un ciclista colombià, professional des del 1994 fins al 2000. Del seu palmarès destaca la Volta a Colòmbia de 2000.

## Palmarès

* 1989
** Vencedor d'una etapa de la Volta a Colòmbia sub-23
* 1994
** Vencedor d'una etapa de la Volta a Colòmbia
* 1995
** Vencedor d'una etapa de la Volta a Colòmbia
** 1r al GP Pony Malta
* 1996
** Vencedor de 2 etapes de la Volta a Colòmbia
* 1997
** Vencedor d'una etapa de la Volta a Colòmbia i 1r a la Classificació per punts
** Vencedor d'una etapa del Clásico RCN
** 1r a la Classificació de la muntanya de la Volta a Catalunya
** 1r a la Volta a la Vall del Cauca
* 1998
** Vencedor d'una etapa de la Volta a Colòmbia
* 1999
** Vencedor d'una etapa de la Volta a Colòmbia
* 2000
** 1r a la Volta a Colòmbia i vencedor d'una etapa
** Vencedor d'una etapa del Clásico RCN

### Resultats a la Volta a Espanya

* 1997. Abandona

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Xiuladora de Timor

La xiuladora de Timor (Pachycephala orpheus) és un ocell de la família dels paquicefàlids (Pachycephalidae).

## Hàbitat i distribució

Habita els boscos de les illes Timor i Wetar, a les illes Petites de la Sonda.

## Referències

* ↑ «Xiuladora de Timor». Cercaterm. TERMCAT, Centre de Terminologia. Rev. 20/04/2022(català)
# Cal Fontanals (Font-rubí)

Cal Fontanals és una obra de Font-rubí (Alt Penedès) inclosa a l'Inventari del Patrimoni Arquitectònic de Catalunya.

## Descripció

Cal Fontanals està situada dintre del nucli de Sabanell, al costat de la carretera de Vilafranca a Igualada i a prop del Pla del Penedès. L'edificació és formada per dues cases bessones adossades, de planta baixa, pis i golfes. La teulada és a dues vessants, de teula àrab. La planta baixa presenta portals adovellats, el primer pis finestres i balcons allindats amb marcs de pedra, i les golfes obertures rectangulars. La construcció es corona amb una terratxa de planta quadrada, centrada.

## Història

L'edifici data del segle xvii, segons que consta en una inscripció de la llinda d'un balcó (1625). Durant la guerra de 1936-1939 va ser utilitzat com a caserna general del camp d'aviació del Pla del Penedès.

## Referències

* 1 2 «Cal Fontanals». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Juli Pla i Buscall

Juli Pla i Buscall (Malgrat de Mar, 25 de març de 1920 - Malgrat de Mar, 22 de setembre de 1992) fou un futbolista català de la dècada de 1940.

## Trajectòria

Formà part del FC Barcelona la temporada 1937-38, en la qual disputà i guanyà la lliga catalana. Durant la dècada de 1940 fou jugador de la UE Sant Andreu i del CE Mataró, colors que defensà durant sis temporades. Durant la dècada de 1940 fou jugador de la UE Sant Andreu i del CE Mataró, colors que defensà durant sis temporades. Acabà la seva carrera al CF Arenys de Mar i al CE Malgrat.

## Referències

* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
# Districte de Jindřichův Hradec

El districte de Jindřichův Hradec (en txec Okres Jindřichův Hradec) és un districte de la regió de Bohèmia Meridional, a la República Txeca. La capital és Jindřichův Hradec.

## Llista de municipis

Báňovice • Bednárec • Bednáreček • Blažejov Plantilla:Malé • Bořetín • Březina • Budeč Plantilla:Malé • Budíškovice Plantilla:Malé • Cep • Cizkrajov Plantilla:Malé • Červený Hrádek • České Velenice • Český Rudolec Plantilla:Malé • Číměř Plantilla:Malé • Člunek Plantilla:Malé • Dačice Plantilla:Malé • Dešná Plantilla:Malé • Deštná Plantilla:Malé • Dívčí Kopy • Dobrohošť • Dolní Pěna • Dolní Žďár Plantilla:Malé • Domanín • Doňov • Drunče Plantilla:Malé • Dunajovice • Dvory nad Lužnicí • Frahelž • Hadravova Rosička • Halámky • Hamr • Hatín Plantilla:Malé • Heřmaneč • Horní Meziříčko • Horní Němčice • Horní Pěna Plantilla:Malé • Horní Radouň Plantilla:Malé • Horní Skrýchov • Horní Slatina • Hospříz Plantilla:Malé • Hrachoviště • Hříšice Plantilla:Malé • Chlum u Třeboně Plantilla:Malé • Jarošov nad Nežárkou Plantilla:Malé • Jilem • Jindřichův Hradec Plantilla:Malé • Kačlehy • Kamenný Malíkov • Kardašova Řečice Plantilla:Malé • Klec • Kostelní Radouň • Kostelní Vydří • Kunžak Plantilla:Malé • Lásenice • Lodhéřov Plantilla:Malé • Lomnice nad Lužnicí • Lužnice • Majdalena • Nová Bystřice Plantilla:Malé • Nová Olešná • Nová Včelnice • Nová Ves nad Lužnicí Plantilla:Malé • Novosedly nad Nežárkou Plantilla:Malé • Okrouhlá Radouň • Peč Plantilla:Malé • Písečné Plantilla:Malé • Pístina • Plavsko • Pleše • Pluhův Žďár Plantilla:Malé • Polště • Ponědraž • Ponědrážka • Popelín Plantilla:Malé • Příbraz • Rapšach Plantilla:Malé • Ratiboř • Rodvínov Plantilla:Malé • Roseč • Rosička • Slavonice Plantilla:Malé • Smržov • Staňkov • Staré Hobzí Plantilla:Malé • Staré Město pod Landštejnem Plantilla:Malé • Stráž nad Nežárkou Plantilla:Malé • Strmilov Plantilla:Malé • Stříbřec Plantilla:Malé • Střížovice Plantilla:Malé • Studená Plantilla:Malé • Suchdol nad Lužnicí Plantilla:Malé • Světce • Třebětice • Třeboň Plantilla:Malé • Újezdec • Velký Ratmírov • Vícemil • Višňová • Vlčetínec • Volfířov Plantilla:Malé • Vydří • Záblatí • Záhoří • Zahrádky Plantilla:Malé • Žďár Plantilla:Malé • Županovice

## Referències

* ↑ «Okres Jindřichův Hradec» (en txec). Územně identifikační registr ČR [Registre d'identificació territorial]. República Txeca. [Consulta: 30 desembre 2021].
# L'últim senyal

L'últim senyal (títol original en anglès: The Last Sign) és un pel·lícula del 2005 dirigida per Douglas Law i protagonitzada per Andie MacDowell. Està basada en un relat curt "Le Soleil trop tard" amb guió d'Anne Ray-Wendling, Ron Base i Heidrun Schleef. Ha estat doblada al català.

## Argument

Kathy és jove i bonica. Està casada amb Jeremy, un metge, i tenen un fill. El matrimoni està en crisi perquè ell té l'hàbit de beure i ser violent. Jeremy mor en circumstàncies misterioses i Kathy refà la seva vida, juntament amb el seu fill. El seu veí comença a cortejar-la i comencen a sortir. Llavors comencen a passar sobtadament fets estranys sobre Kathy, rep trucades de telèfon d'algú que va morir sis mesos abans. Després d'una sessió d'espiritisme Kathy descobreix que el fantasma del seu marit la persegueix i haurà de trobar una sortida.

## Repartiment

* Andie MacDowell: Kathy Macfarlane
* Samuel Le Bihan: Marc
* Tim Roth: Jeremy Macfarlane
* Margot Kidder: Endora
* Mimi Kuzyk: Isabel
* Tyler Hynes: Frank
* Amanda Tilson: Maggie
* Lila Bata-Walsh: Fiona

## Referències

* ↑ esadir.cat. L'últim senyal. esadir.cat.
* ↑ «The Last Sign». The New York Times.
# Independence (Ohio)

Independence és una població dels Estats Units a l'estat d'Ohio. Segons el cens del 2000 tenia 7.109 habitants.

## Demografia

Segons el cens del 2000, Independence tenia 7.109 habitants, 2.673 habitatges, i 2.020 famílies. La densitat de població era de 286,2 habitants/km².
Dels 2.673 habitatges en un 30,5% hi vivien nens de menys de 18 anys, en un 65,6% hi vivien parelles casades, en un 7,3% dones solteres, i en un 24,4% no eren unitats familiars. En el 21,8% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,1.
Per edats la població es repartia de la següent manera: un 24,1% tenia menys de 18 anys, un 6% entre 18 i 24, un 23,1% entre 25 i 44, un 25,5% de 45 a 60 i un 21,3% 65 anys o més.
L'edat mediana era de 43 anys. Per cada 100 dones de 18 o més anys hi havia 87,6 homes.
La renda mediana per habitatge era de 57.733 $ i la renda mediana per família de 65.059 $. Els homes tenien una renda mediana de 49.741 $ mentre que les dones 34.038 $. La renda per capita de la població era de 26.447 $. Aproximadament el 2,4% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Independence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Independence». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Yoigo

Yoigo (anteriorment Xfera) és el nom comercial sota el qual opera Xfera Móviles S.A., el quart operador de telefonia mòbil espanyol. Yoigo disposa de llicència i xarxa pròpia per a la tecnologia UMTS/3G/4G, i de dos acords d'itinerància nacional per utilitzar les xarxes GSM i UMTS de Movistar i la xarxa GSM de Vodafone en tot el país. L'acord prioritza la xarxa de Movistar.
Tot i que el seu llançament comercial es va dur a terme el desembre de l'any 2006, l'empresa es va fundar l'any 2000. A finals de 2008 tenia 760.000 clients aproximadament, i és la quarta operadora per nombre de línies al mercat català i espanyol. La previsió dels seus responsables d'aconseguir el milió de clients es va aconseguir el gener de 2009.
Els seus principals competidors són les altres tres empreses amb xarxa pròpia: Movistar, Vodafone i Orange i, entre els operadors mòbils virtuals Simyo, Carrefour Mòbil i Eroski Mòbil.

## Història
### De Xfera a Yoigo

Inicialment aquest operador anava a anomenar-se Xfera, un nom que es conserva avui en la seva denominació jurídica. Es va crear el 2000 per competir en concurs per una nova llicència UMTS a Espanya, que va acabar per guanyar. En aquells dies, els seus principals accionistes eren la companyia francesa Vivendi, la constructora espanyola ACS i l'operador de telefonia mòbil escandinau Sonera, posteriorment conegut com a TeliaSonera.

## Vegeu també

* Mòdem
* 3G
* GSM, Sistema Global per a Comunicacions Mòbils
* UMTS, Sistema Universal de Telecomunicacions Mòbils

## Referències

* ↑ El Mundo Economía, 14 de març de 2000

## Enllaços externs

* Yoigo
* Cómo conectarse a Internet con Yoigo
* DIGImobil, otro operador que, al igual que Yoigo, usa la red de Movistar
* TeliaSonera
# KU Leuven

* Per a altres significats, vegeu «Universitat de Lovaina».
La Katholieke Universiteit Leuven (en català, Universitat catòlica de Lovaina), abreujat KU Leuven és una universitat catòlica de parla flamenca creada oficialment el 1968 a la ciutat de Lovaina (Bèlgica), resultat de l'escissió de la Universitat catòlica de Lovaina, com a resultat del conflicte lingüístic i una decisió política del 1968. Té arrels fins al 1425, quan es va crear a Lovaina un studium generale (l'antiga Universitat de Lovaina).
El desembre 2011, la direcció de la universitat va decidir de supprimir el mot Katholieke del seu nom i va prendre el nom oficial de «KU Leuven». Amb aquest canvi de nom, la universitat volia posicionar-se com una institució científica independent. «La K és una reminiscència de la tradició i de l'origen, però el mot complet d'ara endavant no s'utilitzarà.» S'hi veien molts desavantatges al mot Katholiek sobretot al món anglosaxó, al qual sovint té una connotació negativa, amb una fam de poca cientificitat, com que el terme implica que la recerca científica hi està sotmesa a les veritats absolutes de la fe. Molts col·laboradors ja escamotejaven inoficialment el mot incriminat en llurs publicacions i currículums per tal d'ésser presos seriosament a l'estranger.
Forma part de la xarxa d'universitats europees Grup Coïmbra.

## Referències

* ↑ «Catholic University of Leuven | university, Leuven, Belgium» (en anglès). Encyclopedia Britannica. [Consulta: 12 desembre 2019].
* ↑ «Eenvormig taalgebruik» Arxivat 2013-05-20 a Wayback Machine., reglament sobre el nom i el logotip al web oficial de la universitat (en català: Denominació uniforme) (neerlandès)
* ↑ Prof. dr. Mark Eyskens, «Wat met de K van KULeuven?», DeOpinie.be, 23 de desembre de 2011 (en català: Que passa amb el K de la KU Leuven) (neerlandès)

## Vegeu també

* Universitat catòlica de Lovaina (1968)

## Enllaços externs

* KU Leuven - Lloc web oficial (anglès)
# Genetta poensis

Genetta poensis és el nom d'una espècie de mamífer carnívor de la família dels vivèrrids. Sovint és considerada coespecífica amb la geneta pardina.

## Descripció

Els deu exemplars coneguts tenen una longitud mitjana del cos de 60,2 cm, una longitud de la cua de 41,5 cm i un pes de 2 a 2,5 kg, amb un cos robust. El pelatge curt i aspre presenta una coloració que va del gris groguenc al groc. Les bandes del coll no estan clarament definides. La banda dorsal és fosca i comença darrere de les espatlles. Les taques són fosques i es fonen en diferents punts del cos. La cara té una màscara ben marcada amb taques blanques per sobre i per sota dels ulls i una línia fosca prima i vertical fosca al musell. Les orelles tenen una base ampla i són lleugerament arrodonides. La cua és peluda i té de quatre a sis anells brillants. La meitat proximal de la cua és fosca. Les potes davanteres i posteriors tenen taques. Les potes tenen taques a la part superior i són fosques a la part inferior fosca.

## Distribució, hàbitat i comportament

Es distribueix a l'oest de l'Àfrica central, prop de l'equador. Habita les selves tropicals de Libèria, Costa d'Ivori, Ghana, Bioko i la República Democràtica del Congo.
Sobre la seva forma de vida pràcticament no se sap res.

## Estat de conservació

La UICN classifica Genetta poensis a la categoria DD (Dades deficients). Per tant, calen noves expedicions per a determinar l'estat de la població.

## Referències

* 1 2 (anglès) (anglès) Genetta poensis. UICN 2009. Llista Vermella d'espècies amenaçades de la UICN, 2009. UICN, edició 2009, consultada el 17 agost 2009.

## Bibliografia

* (anglès) Don E. Wilson, Russell A. Mittermeier (editors): Handbook of the Mammals of the World. Volume 1: Carnivores. Lynx Edicions, 2009, ISBN 978-84-96553-49-1.
* (anglès) Donovan Reginald Rosevear: The Carnivores of West Africa. Trustees of the British Museum (Natural History). London 1974:S. 212–214 (Online)
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Juli Pams i Vallarino

Juli Pams i Vallarino o Jules Pams (Perpinyà, 14 d'agost de 1852 - París, 12 de maig de 1930) fou un advocat i polític francès d'origen nord-català.
Republicà radical, és una personalitat important de la vida política de la IIIa República Francesa.

## Biografia

Exercí com a advocat a Perpinyà, i el 1889 començà la seva carrera política quan fou candidat a les eleccions legislatives d'aquell any. Fou escollit conseller general del cantó d'Argelers de la Marenda l'any 1892. Va formar part de l'assemblea departamental durant 36 anys i en va ser el president durant 15 anys.
Ocupà nombrosos càrrecs polítics pel Partit Radical i Radical Socialista: diputat a l'Assemblea Nacional Francesa del 1893 al 1904, senador del Senat francès del 1904 al 1930 alhora que ministre d'agricultura en el govern Monis (1911), i president del Consell General dels Pirineus Orientals del 1912 al 1920. El 1913 fou candidat radical socialista a la presidència de França contra Raymond Poincaré, que el vencé per 429 vots contra 327. Fou també ministre d'interior en el govern de Georges Clemenceau del 1917 al 1920, així com delegat de França a la Societat de Nacions.
Interessat per la cultura catalana, fou membre de la Societat d'Estudis Catalans. Deixà a la ciutat de Perpinyà l'Hotel Pams, obra de l'arquitecte Viggo Dorph-Petersen, emprat com a seu de la biblioteca municipal, de museus, d'entitats culturals, i que durant anys ha allotjat la Universitat de Perpinyà.
Juli Pams va morir el 12 de maig de 1930 al seu domicili, al número 2 del carrer Albéric Magnard, al districte 16 de París. Va ser enterrat al cementiri de Portvendres.

## Referències

* ↑ «Juli Pams, al web del Senat francès» (en francès). [Consulta: 1r novembre 2013].
# LPJ

LPJ té els següents significats:
* Patriarca Llatí de Jerusalem (del seu nom en anglès Latin Patriarchate of Jerusalem), bisbe catòlic de Jerusalem
* LPJ també són les sigles dels discs LP de Jolly, casa discogràfica d'Itàlia
# Isoperla difformis

Isoperla difformis és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Europa: Àustria, els estats bàltics, Txèquia, Eslovàquia, Dinamarca, Finlàndia, Alemanya, Hongria, Noruega, Polònia, Rússia, Romania i Suècia.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Klapálek, 1909. A: Klapálek & Grunberg. Hft. 8. Ephemerida, Plecoptera, Lepidoptera. A: Brauer, A. Die Süsswasserfauna Deutschlands. Eine Exkursionsfauna, 51 «Enllaç»..
* 1 2 Catalogue of Life (anglès)
* ↑ uBio (anglès)
* 1 2 Plecoptera Species File (Version 1.1/4.0) (anglès)
* ↑ Red Data Book of Estonia (anglès)
* ↑ Ecological Quality Assessment of the Gidra River by Means of Mayflies (Ephemeroptera) and Stoneflies (Plecoptera) (anglès)
* ↑ Wild About Denmark (anglès)
* ↑ Growth of Nymphs of Stream Living Stoneflies (Plecoptera) in Northern Sweden (anglès)
* ↑ GBIF (anglès)
* ↑ S.J. Saltveit i A. Lillehammer. Studies on egg development in the Fennoscandian Isoperla species (Plecoptera). Annts Limnol. 20 (1-2), 1984: 91-94. «Enllaç».
* ↑ Stoneflies (Plecoptera) of Fennoscandia and Denmark (anglès)
* ↑ The Atna River: studies in an alpine-boreal watershed (anglès)
* ↑ Zoogeographical Studies on Fennoscandian Stoneflies (Plecoptera) (anglès)
* ↑ Aquatic insects (Insecta: Plecoptera, Ephemeroptera, Odonata, and Trichoptera) of the rivers in the Berezinskii Biosphere Reserve (anglès)

## Bibliografia

* Claassen, 1940. Mem. Cornell agric. Exp. Sta. 232:1-235.
* Illies, 1966. Das Tierreich 82:392, 400.
* Zwick, P., 1973. Das Tierreich 94:244.
* Boumans, Louis, 2011. The Plecoptera collection at the Natural History Museum in Oslo. Illiesia, 7(25):280-290. «PDF».

## Enllaços externs

* Biopix (anglès)
* PESI (anglès)
* The biology of streams and rivers (anglès)
* Perlodidae Species Listing (anglès)
# Y&T

Y&T (Yesterday & Today) és un grup de Hard rock format el 1974 a Califòrnia a la zona de l'East Bay. Durant els anys 70 van editar dos discos amb el segell London Records, i a continuació una sèrie d'àlbums amb A&M Records, Geffen Records, Avex Records, i altres segells. En conjunt han venut més de 4 milions de discos a tot el món.

## Biografia

Els membres original de Y&T són Dave Meniketti (veu i guitarra solista), Leonard Haze (bateria), Phil Kennemore (baix), i Joey Alves (guitarra rítmica). Haze fou reemplaçat per Jimmy DeGrasso el 1986, i Alves ho fou per Stef Burns el 1989. Amb aquesta formació gravaren l'àlbum Ten. El disc incloïa les balades "Don't Be Afraid Of The Dark", "Ten Lovers" i "Come In From The rain", i també peces més dures com ara "City" i la cançó més ràpida que han gravat mai: "Goin' Off The Deep End". Es dissolgueren oficialment el 1991, tot deixant l'àlbum en directe de comiat Yesterday & Today Live. Tanmateix, més endavant van reaparèixer en alguns concerts esporàdics fins que el 2001 es reuniren oficialment amb la formació següent: Meniketti, Kennemore, Burns i Haze. Més endavant Burns marxà a Huey Lewis & The News i fou substituït per [John Nymann], un antic amic de la banda que ja havia col·laborat tot fent veus en algunes gravacions de Y&T. El 2006 Haze fou convidat a abandonar el grup i fou substituït per Mike Vanderhule. Entre els grans èxits de Y&T podem destacar "Summertime Girls" (que assolí la posició 55a de la llista Billboard Hot 100 el 1985) i "Mean Streak". El disc de 1984 In Rock We Trust ha estat llur gravació més venuda, i arribà al lloc 46è del Billboard amb més 450,000 còpies venudes, és a dir, quasi un disc d'or. D'altra banda el disc Earthshaker és considerat el més heavy, i probablement el que conté llurs peces més reeixides, com ara "Rescue Me", "I Believe In You", "Hurricane" i "Squeeze".

## Discografia
### Discos d'estudi

* Yesterday & Today, 1976
* Struck Down, 1978
* Earthshaker, 1981, reeditat el 2006
* Black Tiger, 1982
* Mean Streak, 1983
* In Rock We Trust, 1984, reeditat el 2006
* Down for the Count, 1985
* Contagious, 1987
* Ten, 1990
* Musically Incorrect, 1995
* Endangered Species, 1997
* Unearthed Vol 1
* Unearthed Vol 2
* Facemelter, 2010

### Recopilatoris

* Best of '81-'85, 1990
* Anthology, 1992
* Ultimate Collection, 2001

### Discos en directe

* Open Fire (Live), 1985
* Yesterday & Today Live, 1991
* BBC In Concert: Live On The Friday Rock Show, 2000

### Vídeos

* Live at the San Francisco Civic, 1985
* Summertime Girls & All American Boys, 1987
* One Hot Night (Live), 2007
* I'm Coming Home, 2010

## Enllaços externs

* Web oficial
* Y&T a Myspace
# KV14

KV14, acrònim de l'anglès King's Valley, és una tomba egípcia de l'anomenada Vall dels Reis, situada a la riba oest del riu Nil, a l'altura de la moderna ciutat de Luxor. Tot i que fou la tomba de Tausret aquesta fou usurpada posteriorment per Setnakht.

## Enllaços externs

* Theban Mapping Project: KV14 Arxivat 2017-06-06 a Wayback Machine.: Inclou descripcions, imatges i plànols de la tomba
# Produccions Blau

Produccions Blau és una empresa establerta a Palma (Mallorca) des de 1980 i dedicada a la producció, edició i distribució de música i altres productes audiovisuals. La seva especialitat és donar a conèixer a tot el món la música que es fa a les Illes Balears. Disposa de dues entitats; Blau, editora discogràfica que es dedica a la difusió de la música balear. Xocolat, una botiga especialitzada de discos i altres formats audiovisuals i es sòcia de la discogràfica Discmedi.

## Història

La tenda Xocolat fou creada el 1980. El 17 de juny de 1981 va patrocinar l'actuació de Keith Jarrett a l'Auditòrium de Palma. A aquest el seguirien molts d'altres i la presentació de les tres primeres edicions del Festival de Jazz de Palma amb Ray Charles, Dizzy Gillespie, Dexter Gordon, Chick Corea, Stan Getz i Ella Fitzgerald. El 1982 Miquel Àngel Sancho i Joan Bibiloni van crear el segell discogràfic Blau. La tenda desapareixeria el 1984, però tornà a obrir el 1987. El 1989 fundaren a Barcelona la distribuïdora Discmedi i des d'aleshores treballen no sols per donar a conèixer la música balear arreu, sinó també per introduir a les Illes Balears les noves tendències musicals d'arreu del món. El 2003 van rebre un dels Premis 31 de desembre de l'OCB.
Miquel Àngel Sancho o Miguel Ángel Sancho va ser el fundador de la botiga de discos Xocolat Centre el 1980 a Palma (Mallorca), el 1982 va fundar junt a Joan Bibiloni el segell discogràfic Produccions Blau i el 1989 va fundar a Barcelona, junt amb altres socis, l'editora i productora discogràfica Discmedi.

## Referències

* ↑ «Produccions Blau» (en castellà). Triodos Bank. [Consulta: 19 desembre 2021].
* 1 2 «Produccions Blau ven MP3 a través de Ritmoteca.com». MallorcaWeb, 25-08-2000. [Consulta: 19 desembre 2021].

## Enllaços externs

* Web de Produccions Blau
* Web de Discmedi
* Web de Xocolat